**Zápisnica zo zasadnutia predstavenstva**

spoločnosti CULTUS Ružinov, a.s., so sídlom Ružinovská 28, 820 09 Bratislava, IČO: 35 874 686, zapísaná v obchodnom registri Okresného súdu Bratislava I, oddiel: Sro, vložka č. 3262/B

(ďalej len „**Spoločnosť**“)

**Dátum a miesto konania**: **27.09.2021 o 10.00h.**

**Prítomní členovia predstavenstva**:

František Fabián - predseda predstavenstva

Petra Kurhajcová - členka predstavenstva

Silvia Pilková - členka predstavenstva

**Prítomní za dozornú radu:**

**Prítomní za CULTUS Ružinov, a.s.:**

Andrea Kozáková - riaditeľka

Monika Smutná - office manager

**Hostia:** Ing. Martin Patoprstý – zástupca starostu MČ Bratislava -Ružinov

P. Fabián, predseda predstavenstva (ďalej aj ako „PP“) na úvod privítal všetkých prítomných na stretnutí členov predstavenstva. PP oboznámil prítomných s navrhovaným programom podľa pozvánky:

1. Kontrola plnenia úloh

2. Vzdanie sa funkcie člena DR – súvisiace úkony

3. Symfónia umenia

4. Ružinovské hodové slávnosti 2021

5. Plán podujatí október

6. Finančný plán a hospodárenie 2021

7. Finančný plán 2022

8. Stratégia 2026

9. Relácia o varení

10. VO

11. Rôzne

Pani riaditeľka navrhla doplniť program o tieto body:

1. ,Hlasovanie „per – rollam: Maďarský kultúrny inštitút, VO Catering, Dodatok k zmluve o komplexnom nájme, zmluva Frida – Symfónia umenia, ktoré si osvojil PP.

Ďalej PP navrhol doplniť program o tieto body tak, že ich navrhol zaradiť Hlasovanie ,, per – rollam“ pred bod č.1 a ostatné za bod č. 9.

2. VO na právne služby

3. Javiskové ťahy SD Nivy

4. Nový účtovný systém - informácia

5. Postup pri nájomcoch, ktorí neuhrádzajú svoje dlžoby : Tomešková Zita, CK AZAD

6. Zmluva AIR & WORLD

7. VO hydroizolácia SD Nivy, VO výmenníková stanica DK Ružinov

PP si osvojil niektoré časti tohto návrhu, pričom navrhol, aby sa tieto body začlenili do programu tak, že: „Hlasovania „per-rollam““ bude prvým bodom programu a body „Javiskové ťahy SD Nivy“, „Nový účtovný systém – informácia, „Postup pri nájomcoch, ktorí neuhrádzajú svoje dlžoby: Zita Tomešková, CK AZAD“ a „Zmluva AIR & WORLD, s.r.o.“ budú zaradené za bod „VO“, pričom sa číslovanie bodov programu príslušne upraví.

*Hlasovanie:*

*Za: 3*

*Proti: 0*

*Zdržal sa: 0*

Návrh doplnenia programu bol prijatý.

Keďže neboli ďalšie návrhy na zmenu a na doplnenie programu, PP dal hlasovať o upravenom návrhu programu ako celku:

1. Hlasovanie ,, per – rollam „
2. Kontrola úloh
3. Vzdanie sa funkcie člena DR – súvisiace úkony
4. Symfónia umenia
5. Ružinovské hodové slávnosti 2021
6. Plán podujatí október
7. Finančný plán a hospodárenie 2021
8. Finančný plán 2022
9. Stratégia 2026
10. Relácia o varení
11. VO
12. Javiskové ťahy SD Nivy
13. Nový účtovný systém – informácia
14. Postup pri nájomcoch, ktorí neuhrádzajú svoje dlžoby: Zita Tomešková, CK AZAD
15. Zmluva AIR & WORLD, s.r.o.
16. Rôzne

*Hlasovanie:*

*Za: 3*

*Proti: 0*

*Zdržal sa: 0*

Návrh programu bol prijatý.

**Bod č. 1. – Hlasovanie „ per – rollam „**

Uznesenie ,, per – rollam „ z 27.08.2021 č. / 1.*: Predstavenstvo schvaľuje dodatok k zmluve o komplexnom nájme majetku podľa materiálu zaslaného spoločnosťou Nosko & Partners, s.r.o., dňa 17.08.2021. Predstavenstvo žiada p. riaditeľku o zaslanie materiálu na príslušné orgány MČ a apelovala na zverejnenie materiálu v dostatočnom predstihu, aby mohol tento byť schválený na najbližšom MZ MČ Bratislava – Ružinov špeciálnym zreteľom.*

*Hlasovanie:*

*Za:* 4

*Proti:* 0

*Zdržal sa:* 0

Uznesenie bolo prijaté.

Uznesenie ,, per – rollam „ z 01.09.2021 č. / 1.*: Predstavenstvo schvaľuje návrh spolupráce medzi Spoločnosťou a Maďarským kultúrnym inštitútom, pričom Spoločnosť poskytne miestnosti v DK Ružinov č. 211 a č. 214 od pondelka do štvrtka počas dní školského vyučovania v časoch od 16:00 do 20:00 hod. Bezplatne na účely výučby Maďarského jazyka a Maďarský inštitút poskytne plnenie vo forme koncertného vystúpenia ( symfonického orchestra, operetného predstavenia a pod. na základe dohody s riaditeľkou Spoločnosti v minimálnej hodnote zodpovedajúcej hodnote nájmu za prenajaté priestory.*

*Hlasovanie:*

*Za:* 4

*Proti:* 0

*Zdržal sa:* 0

Uznesenie bolo prijaté.

**Bod č. 2 – Kontrola úloh**

PP prešiel otvorenie úloh z posledného stretnutia predstavenstva a skonštatoval, že úloha č. 25.08.2021 / 1 bola splnená.

**Bod č. 3 - Vzdanie sa funkcie člena DR – súvisiace úkony**

Predstavenstvo prerokovalo bod programu – vzdanie sa funkcie člena dozornej rady p. Čechvalu Borisa s tým, že bol podaný návrh na prijatie nižšie uvedeného uznesenia.

Uznesenie: č. 27.09.2021 / 1.*: Predstavenstvo berie na vedomie informáciu o vzdaní sa funkcie člena dozornej rady p. Borisa Čechvalu. Predstavenstvo zabezpečí výmaz zápisu p. Borisa Čechvalu v Obchodnom registri SR, podľa zápisnice z dozornej rady ku dňu 27.04.2021. Predstavenstvo žiada p. riaditeľku o vykonanie úkonov smerujúcich k vráteniu vyplatených odmien a súvisiacich odvodov za obdobie od zániku funkcie člena dozornej rady p. Čechvalu.*

Úloha č.: 27.09.2021 / 1.

Zodpovedá: p. riaditeľka

Termín: 08.10.2021

*Hlasovanie:*

*Za:* 3

*Proti:* 0

*Zdržal sa:* 0

Uznesenie bolo prijaté.

**Bod č. 4 – Symfónia umenia**

P. Fabián vyslovil pani riaditeľke a všetkým zúčastneným zamestnancom veľké poďakovanie a uznanie za zorganizovanie, prípravu tohto kultúrneho podujatia, ktoré pozostávalo z 30 koncertov, výstav a diskusií. K poďakovaniu sa pripojila aj pani Pilková s pani Kurhajcovou, kde obe členky predstavenstva navrhli vyplatiť mimoriadne finančné ohodnotenie za vynaložené pracovné úsilie. P. Fabián s návrhom taktiež súhlasil. P. riaditeľka poďakovala za navrhnuté finančné ohodnotenie. Pri tejto príležitosti zástupca starostu p. Patoprstý spomenul Ružinovské hodové slávnosti 2021, kde skonštatoval, že po krátkom čase po skončení Symfónie umenia sa veľmi dobre vydarili. Napriek takému nízkemu počtu zamestnancov.

P. Patoprstý opustil zasadnutie PRE.

**Bod č. 6 - Plán podujatí október**

P. riaditeľka informovala, že v mesiaci október nebudú väčšie podujatia a Spoločnosť bude pokračovať s komunitnými podujatiami. Zamestnanci si musia čerpať náhradné voľno a zároveň zabezpečovať nájmy.

**Bod č. 8 – Finančný plán a hospodárenie 2021**

K tomuto bodu bola prizvaná p. Kohútová, vedúca ekonomického oddelenia Spoločnosti, kde prítomných oboznámila s finančným plánom a hospodárením, kde sa podrobne preberalo predpokladané hospodárenie do konca roku 2021. Preberali sa jednotlivé nákladové a výnosové položky. P. Fabián požiadal p. Kohútovú o presnejšie určenie plánu osobných nákladov Spoločnosti, pričom pripomenul na tento účel špeciálne vytvorenú tabuľku, ktorú má na to určenú, a ktorá tento proces výrazne zjednodušuje a spresňuje. V rámci navýšenia cien energie od roku 2022, bude potrebné prehodnotiť percentuálne navýšenie energie nájomníkom nebytových priestorov. P. Kohútová dostala za úlohu osloviť novú účtovnú firmu ohľadne nového účtovného systému, zistiť cenu a možnosti prevodu celého účtovníctva. Cieľom je mať nový účtovný systém funkčný od 1.1.2022.

**Bod č. 9 – Stratégia 2026**

Tento bod sa odročuje.

**Bod č. 10 – Relácia o varení**

P. Pilková v skratke doplnila, že bude potrebné vyhotoviť logo, upútavky o relácií s predpokladaným názvom ,,Fajnšmeker „. Zmluva by mala byť trojstranná a to medzi CULTUS Ružinov, a.s., p. Pilkovou Silviou a TV Ružinov.

Uznesenie č. 27.09.2021/ 2.: *Predstavenstvo berie na vedomie návrh podmienok medzi TV Ružinov, Silviou Pilkovou a Spoločnosťou. Predstavenstvo žiada PP, aby informoval zástupcov TV Ružinov o návrhu podmienok a tieto s nimi a s p. Silviou Pilkovou prediskutoval za účelom uzavretia dohody a následne zmluvy o spolupráci.*

Úloha č. 27.09. / 2.

Zodpovedá : PP

Termín : 15.10.2021

*Hlasovanie:*

*Za:* 3

*Proti:* 0

*Zdržal sa:* 0

Uznesenie bolo prijaté.

**Bod.č. 11 –VO**

**– práve služby VO**

P. riaditeľka upozornila, že je potrebný výber dodávateľa na právne služby, nakoľko momentálne právna kancelária vykonáva služby nad rámec zmluvy. Zároveň treba schváliť materiál- prípravu VO, ktorý bol vypracovaný pani Jakubkovič.

Uznesenie č. 27.09.2021/ 3.: *Predstavenstvo schvaľuje návrh podmienok na VO na právne služby tak, ako ho poslala členom predstavenstva p. riaditeľka dňa 25.08.2021 s tým, že VO bude mať nasledovné parametre:*

*Predpokladaná hodnota zákazky – určená prieskumom trhu, pričom VO bude obsahovať aj ustanovenie, že ide o „ostrú súťaž“. Ak by bola cena neprimerane vysoká, obstarávateľ bude mať možnosť odstúpiť od VO a neprijať žiadnu ponuku uchádzača.*

*Počet hodín služieb právnika v sídle spoločnosti – 50 hodín mesačne.*

*Spôsob stanovenia spôsobu obstarávania – podľa smernice, prieskumom trhu.*

*VO bude obsahovať súťaž na dodanie služieb právnika v sídle Spoločnosti ako aj služby dodané mimo sídla Spoločnosti, s tým, že váhy hodinovej sadzby budú počítané 50:50, t. j. súťažné kritérium bude pozostávať z dvoch cien, pričom každá bude mať rovnakú váhu pri posudzovaní.*

*Doba trvania zmluvy – do konca roka 2023 a do výšky vyčerpania sumy zákazky s nízkou hodnotou.*

*Predstavenstvo žiada p. riaditeľku o realizáciu predmetného VO v zmysle týchto podmienok.*

*Hlasovanie:*

*Za:* 3

*Proti:* 0

*Zdržal sa:* 0

Uznesenie bolo prijaté.

Úloha č.27.09.2021 / 3.

Zodpovedá : p. riaditeľka

Termín : Neodkladne

*Hlasovanie:*

*Za:* 3

*Proti:* 0

*Zdržal sa:* 0

Uznesenie bolo prijaté.

**Bod č.12 – Javiskové ťahy SD Nivy**

P. Fabián informoval členov predstavenstva, že v rámci VO v SD Nivy ( Javiskové ťahy ) bude predpokladaná suma 5000 € a spoločne sa zhodli, že je potrebné Javiskové ťahy spraviť.

**Bod č.13 – Nový účtovný systém – informácia**

Tento bod sa prebral v bode č. 8 s pani Kohútovou.

**Bod č.14 – Informácia o neplatičoch dlhodobých nájmov.**

P. riaditeľka oboznámila členov predstavenstva o dlžníkoch na nájomnom nebytových priestorov. Oznámila, že s právnikom so spoločnosti Nosko & Partners, s.r.o. s p. Mihálikom si pravidelne aktualizujú zoznam dlžníkov a volia postup na vymáhanie dlhu. P. Fabián informoval predstavenstvo, že o tejto skutočnosti vie, a že osobne apeloval na dlžníkov, ktorí mu prisľúbili v krátkom čase dlhy splatiť.

**Bod č.15 – Zmluva AIR & WORLD, s.r.o.**

P.riaditeľka informovala, že spoločnosť AIR & WORLD, neuhrádza nájomné, ktoré má určené zo zmluvy, ktorej však skončila platnosť. P.Fabián informoval, že k tomu, aby boli nastavené nové podmienky, ktoré žiadali mali do 2 týždňov od zasadnutia PRE 4.8.2021 dodať koncepciu a investície, ktoré chcú vložiť do priestorov. Dodnes nedodali žiadanú koncepciu.

P. riaditeľka listom požiada p. Slezákovú, zástupkyňou AIR & WORLD, s.r.o., ohľadne dodania koncepcie a uhradenia dlžnej sumy v SD Prievoz, ktorý sa prejednával na zasadnutí predstavenstva zo dňa 04.08.2021 v bode č. 2.

**Bod č. 16 - Rôzne**

Uznesenie č. 27.09.2021 / 4.: *Predstavenstvo schvaľuje žiadosť SZUŠ Prokofieova na predĺženie zmluvy o prenájme s tým, že s ňou bude uzavretá štandardná dlhodobá zmluva.*

*Hlasovanie:*

*Za:* 3

*Proti:*  0

*Zdržal sa*: 0

Uznesenie bolo prijaté.

Uznesenie č. 27.09.2021/ 5.: *Predstavenstvo schvaľuje sumu 500€, ako nájomné pre podujatie Farský ples organizovaný Saleziáni don Bosca v roku 2022.*

*Hlasovanie:*

*Za: 3*

*Proti:* 0

*Zdržal sa:* 0

Uznesenie bolo prijaté.

Uznesenie č. 27.09.2021/ 6.: *Predstavenstvo schvaľuje žiadosť p. Milana Kafku na odpustenie nájomného za obdobie január – apríl 2021 za priestory prevádzky Lagúna.*

*Hlasovanie:*

*Za: 0*

*Proti:* 3

*Zdržal sa:* 0

Uznesenie nebolo prijaté.

Predstavenstvo stanovilo termín ďalšieho stretnutia predstavenstva na 21.10.2021 o 10:00 v DK Ružinov.

PP poďakoval všetkým za účasť na stretnutí predstavenstva a stretnutie ukončil.

***Ing. František Fabián, MBA***

***predseda predstavenstva***

***Ing. Monika Ďurajková***

***členka predstavenstva***

***Ing. Petra Kurhajcová***

***členka predstavenstva***

***Silvia Pilková***

***členka predstavenstva***

V Bratislave, 27.09.2021.

Zapísala: Monika Smutná